શ્રીનગર – જમ્મુ અને કશ્મીર રાજ્યના દક્ષિણ ભાગમાં જુદા જુદા સ્થળોએ થયેલી સશસ્ત્ર અથડામણોમાં ભારતીય સુરક્ષા જવાનોએ 12 આતંકવાદીઓનો ખાત્મો કરી નાખ્યો અને એક ત્રાસવાદીને જીવતો પકડી લીધો છે. આ 12 ત્રાસવાદીઓને ઠાર કરીને સુરક્ષા દળોએ લેફ્ટેનન્ટ ઉમર ફયાઝની હત્યાનો બદલો લઈ લીધો છે. લેફ્ટેનન્ટ ફયાઝને ત્રાસવાદીઓએ ગયા વર્ષના મે મહિનામાં અપહરણ કર્યું હતું અને બાદમાં એમની હત્યા કરી હતી. આજે ઠાર મરાયેલા ત્રાસવાદીઓમાં લેફ્ટેનન્ટ ફયાઝના હત્યારાનો પણ સમાવેશ થાય છે.